Carchar Trefynwy

Mae Hen Garchar Sir Fynwy yn adeilad sy'n perthyn i'r 18g ac sydd wedi'i leoli yn North Parade, Trefynwy, Sir Fynwy, Cymru. Dyma oedd prif garchar y sir pan agorwyd ei ddrysau cadarn yn 1790.J. Newman, The Buildings of Wales: Gwent/Monmouthshire (Penguin Books, 2000), t.407 Edrychai'n debyg i gaer canoloesol ond mai ei bwrpas oedd cadw pobl o'i fewn ac nid eu cadw allan. Arferid crogi drwgweithredwyr yma hyd at y 1850au; yn wir daeth cymaint â 3,000 o bobl yma i wylio'r crogi diwethaf.

Roedd arwynebedd y carchar yn arfer bod tua thair erw ac roedd yn cynnwys capel, ysbyty, celloedd a melin-droed. Caewyd y drysau am y tro diwethaf yn 1869.Gwefan Coflein , Royal Commission on Ancient and Historic Monuments in Wales, adalwyd 06 Ebrill 2012 Yn 1884 dymchwelwyd llawer o'r adeiladau, ac nid oes bellach namyn y porthdy hwn (neu'r gatehouse) sydd yn adeilad rhestredig Gradd II. Oddi fewn i'r adeilad ceir darlun gwydr o'r hen garchar.

Mae'n un o ddau-ddeg-pedwar adeilad yn Nhrefynwy sydd ar y Llwybr Treftadaeth (plac glas).

 Gweler hefyd 
Wicipedia:Pedia Trefynwy
Neuadd y Sir, Trefynwy
Pont Trefynwy

Cyfeiriadau

J. Newman, The Buildings of Wales: Gwent/Monmouthshire (Penguin Books, 2000)

Categori:Adeiladau ac adeiladwaith yn Nhrefynwy
Categori:Adeiladau ac adeiladwaith 1790
Categori:Adeiladau rhestredig Gradd II Sir Fynwy
Categori:Erthygl Pedia Trefynwy
Categori:Hanes Sir Fynwy
Trefynwy